**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ՀԱՅՏԱՐԱՐՈՒԹՅՈՒՆ**

**ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** «ԳԲԽ-ԱՄ-2018/01», 08.01.2018թ.

**Բողոք ներկայացնող անձ՝** «Վագա-Ֆարմ» ՍՊԸ

**Պատվիրատու՝** ՀՀ պաշտպանության նախարարություն

**Գնման ընթացակարգի ծածկագիրը և առարկան՝** «ՀՀ ՊՆ ՆՏԱԴ-ԳՀԱՊՁԲ-9/1» ծածկագրով գնանշման հարցում, դեղորայքի ձեռքբերում:

**Բողոքի պահանջը`**

«Վագա-Ֆարմ» ՍՊԸ-ն խնդրել է ՀՀ գնումների բողոքարկման խորհրդին, ղեկավարվելով «Գնումների մասին» ՀՀ օրենքի 50-րդ հոդվածի 7-րդ մասով, պարտավորեցնել «ՀՀ ՊՆ ՆՏԱԴ-ԳՀԱՊՁԲ-9/1» ծածկագրով գնանշման հարցման հանձնաժողովին փոփոխելու 26.12.2017թ. թիվ 5 արձանագրության թիվ 1.2 և 1.3 կետերով ընդունած որոշումները՝ գնանշման հարցման թիվ 1, 4 և 6-րդ չափաբաժինների մասով և Ընկերությանը ճանաչել հաղթող մասնակից 1-ին, 4-րդ և 6-րդ չափաբաժինների մասով:

50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Սույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,

51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` սույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ:

**ԽՈՐՀՐԴԻ ԱՆԴԱՄ՝ ՄՀԵՐ ԱՆԱՆՅԱՆ**

**ՔԱՐՏՈՒՂԱՐ՝ ՏԱԹԵՎ ԳԵՎՈՐԳՅԱՆ**